
Obrazloženje razloga donošenja
Pravilnika o provođenju postupka jednostavne nabave
Pravilnik o provođenju postupka jednostavne nabave (dalje u tekstu: Pravilnik) donosi se radi uređivanja postupaka nabave robe, usluga i radova procijenjene vrijednosti ispod pragova za primjenu Zakona o javnoj nabavi (NN 120/16, 114/22, 48/26,) na način koji osigurava zakonito, učinkovito, ekonomično i transparentno trošenje javnih sredstava.

Donošenjem Pravilnika utvrđuju se pravila, postupci i odgovornosti u provedbi jednostavne nabave, način pripreme i provedbe postupaka, kriteriji za odabir gospodarskih subjekata, način prikupljanja ponuda, donošenje odluka te druga pitanja važna za provedbu jednostavne nabave u ustanovi.

Cilj donošenja Pravilnika je uskladiti interne postupke ustanove s važećim propisima koji uređuju područje javne nabave, unaprijediti transparentnost i učinkovitost postupaka jednostavne nabave te osigurati jednako postupanje prema svim gospodarskim subjektima uz poštivanje načela tržišnog natjecanja, razmjernosti i odgovornog upravljanja javnim sredstvima.

Pravilnikom se također nastoji pojednostavniti provedba postupaka jednostavne nabave, jasno definirati prava i obveze sudionika u postupku te smanjiti administrativno opterećenje, uz istodobno očuvanje visoke razine transparentnosti i kontrole trošenja sredstava.

Ovaj Pravilnik predstavlja opći akt ustanove te se, sukladno članku 11. Zakona o pravu na pristup informacijama, prije njegova donošenja provodi savjetovanje sa zainteresiranom javnošću radi prikupljanja mišljenja, prijedloga i primjedbi koje mogu doprinijeti kvaliteti konačnog teksta Pravilnika.
U Kopačevu, 14. srpnja 2026. godine

